Norma ijodkorligi va huquqni qo’llash amaliyoti sohasida yagona davlat siyosatini izchil amalga oshirish sohasida

Norma ijodkorligi va huquqni qo’llash amaliyoti sohasida yagona davlat siyosatini izchil amalga oshirish sohasida:
1. Mahalliy davlat hokimiyati organlarining norma ijodkorligi sohasida:
Mahalliy davlat hokimiyati organlarining norma ijodkorligi masalalari bo’yicha faoliyatini muvofiqlashtiradi va ularga uslubiy rahbarlikni amalga oshiradi;
norma ijodkorligi faoliyatini takomillashtirishning ustuvor yo’nalishlari bo’yicha takliflar ishlab chiqadi va o’z vakolati doirasida ularning amalga oshirilishini ta’minlaydi;
o’z tashabbusiga ko’ra mahalliy davlat hokimiyati organlarining normativ-huquqiy hujjatlar loyihalarini ishlab chiqadi va ularni ko’rib chiqish uchun belgilangan tartibda kiritadi;
mahalliy davlat hokimiyati organlarining normativ-huquqiy hujjatlari loyihalarini ularning O’zbekiston Respublikasining Konstitutsiyasi, qonun hujjatlariga, mamlakatda olib borilayotgan islohotlarning maqsad va vazifalariga, shuningdek qonunchilik texnikasi qoidalariga muvofiqligini aniqlash yuzasidan tahlil qiladi va huquqiy ekspertizadan o’tkazadi;
mahalliy davlat hokimiyati organlarining normativ-huquqiy hujjatlari loyihalarini ularda davlat hokimiyati va boshqaruvi organlari tizimida korruptsiyaning kelib chiqishiga, boshqa huquqbuzarliklar sodir etilishiga sharoit yaratib beradigan, shuningdek tadbirkorlik sub’yektlari uchun ortiqcha ma’muriy va boshqa cheklovlarni joriy qiladigan qoida va normalarni, tadbirkorlik sub’yektlarida asossiz xarajatlarni vujudga keltiruvchi qoidalarni aniqlash yuzasidan tahlil qiladi;
mahalliy davlat hokimiyati organlarining norma ijodkorligi faoliyatini monitoring va tahlil qilishni amalga oshiradi;
qonun hujjatlarini O’zbekiston Respublikasi Konstitutsiyasi va qonunlariga muvofiqlashtirish, huquqiy tartibga solishning tizimliligi va yaxlitligini ta’minlash, qonunchilikdagi “oq dog’lar”ni bartaraf qilish to’g’risida takliflar ishlab chiqadi, qonun hujjatlarini takomillashtirishga doir takliflarni tahlil qiladi va umumlashtiradi hamda ularni ko’rib chiqish uchun Vazirlikka taqdim qiladi;
mahalliy davlat hokimiyati organlari tomonidan normativ-huquqiy hujjatlarni qabul qilish, e’lon qilish va manfaatdor shaxslar e’tiboriga yetkazishning belgilangan tartibiga rioya qilinishi ustidan nazoratni amalga oshiradi;
2. Qonunchilikni tizimlashtirish sohasida:
Mahalliy davlat hokimiyati organlarining normativ-huquqiy hujjatlarini davlat hisobiga oladi va qonun hujjatlarini turkumlashtirish ishlarini olib boradi;
O’zbekiston Respublikasining Qonunlari, O’zbekiston Respublikasi Oliy Majlisi palatalarining qarorlari, O’zbekiston Respublikasi Prezidentining farmonlari, qarorlari va farmoyishlari, O’zbekiston Respublikasi Vazirlar Mahkamasining qarorlari va farmoyishlari, vazirliklar, davlat qo’mitalari va idoralari, mahalliy davlat hokimiyati organlarining normativ-huquqiy hujjatlarining nazorat nusxalarini yuritadi;
mahalliy davlat hokimiyati organlarining normativ-huquqiy hujjatlari bankini (fondini) shakllantiradi;
normativ-huquqiy hujjatlarga klassifikator asosida kodlar beradi;
davlat boshqaruvi organlarining hududiy bo’linmalari va mahalliy davlat hokimiyati organlarida qonun hujjatlarining turkumlashtirilgan hisobini yuritish qoidalariga rioya qilish ustidan nazoratni amalga oshiradi;
Boshqarma faoliyati sohasidagi qonun hujjatlarini qo’llash bo’yicha xulosalar beradi.
Davlat organlarining huquqni qo’llash amaliyotida qonun hujjatlari talablariga, qonuniylikka rioya etilishi ustidan samarali monitoring va nazorat qilishni amalga oshirish sohasida:
Davlat boshqaruvi organlarining hududiy bo’linmalari, mahalliy davlat hokimiyati organlari, huquqni muhofaza qiluvchi va nazorat tuzilmalari, shu jumladan, prokuratura organlarining huquqni qo’llash amaliyoti masalalari bo’yicha faoliyatini tizimli monitoring qilishni amalga oshiradi;
davlat boshqaruvi organlarining hududiy bo’linmalari, mahalliy davlat hokimiyati organlari, huquqni muhofaza qiluvchi va nazorat tuzilmalari, shu jumladan, prokuratura organlari tomonidan qonun hujjatlarining bir xilda qo’llanilishini ta’minlash, shuningdek ularning faoliyatida inson, jamiyat va davlat manfaatlariga zarar yetkazadigan tarzda huquqiy normalarni o’zboshimchalik bilan, noto’g’ri talqin qilinishiga, qonunni qo’llashda sub’yektivlikka, tor idoraviy, tanlov asosida yondashishga yo’l qo’ymaslik bo’yicha qonun hujjatlarida belgilangan chora-tadbirlarni ko’radi;
qonun hujjatlari talablarining bajarilishi monitoringini o’tkazadi va uning natijalari yuzasidan huquqni qo’llash amaliyotini takomillashtirish bo’yicha takliflar ishlab chiqadi va Vazirlikka taqdim etadi;
davlat boshqaruvi organlarining hududiy bo’linmalari, mahalliy davlat hokimiyati organlari, huquqni muhofaza qiluvchi va nazorat tuzilmalarining huquqni qo’llash amaliyotini, ularning qarorlari, farmoyishlari, yo’riqnomalari, buyruqlari va boshqa hujjatlarini, shu jumladan, tergovga qadar tekshiruv materiallari, jinoyat ishi va yakka tusdagi hujjatlarni istisno qilgan holda prokuror nazorati hujjatlarini o’rganadi, nazorat natijalari bo’yicha aniqlangan qonun hujjatlari talablari buzilishlarini bartaraf etish, ularning faoliyatida qonuniylikni ta’minlash yuzasidan takliflar ishlab chiqadi va Vazirlikning Qonunchilikka rioya etilishi ustidan nazorat qilish bosh boshqarmasiga taqdim etadi;
qonun hujjatlarini buzilishi, vakolatlar doirasidan chetga chiqish, qonun hujjatlari normalari va qoidalarini noto’g’ri talqin qilish holatlarini tizimlashtirish uchun ma’lumotlarning yig’ma bazasiga ma’lumotlarni kiritadi;
davlat boshqaruvi organlarining hududiy bo’linmalari, mahalliy davlat hokimiyati organlari, huquqni muhofaza qiluvchi va nazorat tuzilmalarining huquqni qo’llash, norma ijodkorligi faoliyatida o’tkazilgan monitoring va tahlillar natijalariga ko’ra qonun hujjatlarini yanada takomillashtirish, shuningdek ularning huquqni qo’llash faoliyatini huquqiy tartibga solish tizimida aniqlangan “oq dog’lar”ni o’rnini to’ldirish bo’yicha takliflarni ishlab chiqadi va Vazirlikka taqdim etadi;
o’rganish va nazorat qilish ob’ekti bo’lgan davlat boshqaruvi organlarining hududiy bo’linmalari, mahalliy davlat hokimiyati organlari, huquqni muhofaza qiluvchi, nazorat qiluvchi va boshqa tuzilmalarga aniqlangan qonun buzilishlarini, ularning sodir etilishiga olib kelayotgan sabablar va shart-sharoitlarni bartaraf etish bo’yicha umumlashtirish, huquqni qo’llash amaliyotini nazorat qilish materiallarini kechiktirib bo’lmaydigan choralar qabul qilish uchun yuboradi. Ayni bir vaqtning o’zida tekshiruvlar natijasida aniqlangan eng jiddiy qonun buzilishlar bo’yicha materiallar va umumlashtirishlarni zudlik bilan Bosh boshqarmaga yuboradi;
yarim yil va yil yakunlari bo’yicha davlat boshqaruvi organlarining hududiy bo’linmalari, mahalliy davlat hokimiyati organlari, huquqni muhofaza qiluvchi va nazorat tuzilmalari tomonidan qonun hujjatlari talablarining bajarilishini nazorat qilish natijalari bo’yicha hisobotlar va umumlashtirishlarni Bosh boshqarmaga taqdim etadi;
|